**EELNÕU nr 1**

**MÄÄRUS**

Kilingi-Nõmme 22. jaanuar 2020 nr

**Keskkonnamõju hindamise ja keskkonnajuhtimissüsteemi**

**seaduses sätestatud ülesannete delegeerimine**

Määrus kehtestatakse kohaliku omavalitsuse korralduse seaduse § 22 lõike 2 alusel.

**§ 1.** **Keskkonnamõju hindamise ja keskkonnajuhtimissüsteemi seaduses sätestatud ülesannete delegeerimine**

Saarde Vallavalitsusele delegeeritakse keskkonnamõju hindamise ja keskkonnajuhtimissüsteemi seadusega kohaliku omavalitsuse üksusele pandud järgmised ülesanded:

1. seisukoha andmine keskkonnamõju eelhinnangu ja keskkonnamõju hindamise algatamise või algatamata jätmise otsuse eelnõu kohta;
2. seisukoha andmine keskkonnamõju hindamise programmi kohta;
3. seisukoha andmine keskkonnamõju hindamise aruande kohta, aruande kooskõlastamine või kooskõlastamata jätmine;
4. seisukoha andmine keskkonnamõju strateegilise hindamise programmi kohta;
5. seisukoha andmine keskkonnamõju strateegilise hindamise aruande kohta, aruande kooskõlastamine või kooskõlastamata jätmine.

**§ 2.** **Rakendussätted**

1. Saarde Vallavalitsusel on õigus määrata haldusmenetluse seaduse § 8 lõike 2 alusel vallavalitsuse ametnik, kelle ülesandeks on käesoleva määruse § 1 nimetatud ülesannete täitmine.
2. Määrus jõustub kolmandal päeval pärast Riigi Teatajas avaldamist.

Kadri-Aija Viik

volikogu esimees

**Seletuskiri Saarde Vallavolikogu määruse eelnõu**

**„Keskkonnamõju hindamise ja keskkonnajuhtimissüsteemi seaduses sätestatud ülesannete delegeerimine“ juurde**

**Eelnõu eesmärk**

Eelnõu on koostatud eesmärgiga delegeerida keskkonnamõju hindamise ja keskkonnajuhtimissüsteemi seadusega (edaspidi KeHJS) kohaliku omavalitsuse üksusele pandud ülesanded Saarde Vallavalitsusele.

**Eelnõu juriidiline alus**

Kohaliku omavalitsuse korralduse seaduse § 22 lõike 2 alusel õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.

**Eelnõu sisu**

KeHJS § 23 lg 1 kohaselt asjaomane asutus on asutus, keda strateegilise planeerimisdokumendi või kavandatava tegevuse rakendamisega eeldatavalt kaasnev keskkonnamõju tõenäoliselt puudutab või kellel võib olla põhjendatud huvi eeldatavalt kaasneva keskkonnamõju vastu. Eelmises lauses nimetatud asutuste hulka võivad olenevalt strateegilise planeerimisdokumendi või kavandatava tegevuse iseloomust kuuluda muuhulgas ka **kohaliku omavalitsuse üksus**.

KeHJS § 11 lg 22 alusel peab otsustaja (tegevusloa andja) enne nimetatud seaduse § 6 lõikes 2 nimetatud valdkondade tegevuse ja lõikes 21 viidatud tegevuse keskkonnamõju hindamise vajalikkuse üle otsustamist küsima seisukohta kõigilt asjaomastelt asutustelt, esitades neile seisukoha võtmiseks eelhinnangu ning keskkonnamõju hindamise algatamise või algatamata jätmise otsuse eelnõu.

KeHJS § 151 lg 1 alusel peab otsustaja enne nimetatud seaduse § 16 kohast keskkonnamõju hindamise programmi avalikustamist programmi sisu kohta küsima seisukohta kõikidelt asjaomastelt asutustelt.

KeHJS § 151 lg 4 kohaselt esitab asjaomane asutus otsustajale 30 päeva jooksul keskkonnamõju hindamise programmi saamisest arvates programmi kohta oma pädevusvaldkonnast lähtudes seisukoha, sealhulgas hinnangu programmi asjakohasuse ja piisavuse kohta. Dokumentatsiooni läbivaatamisel peab asutus kontrollima ka eksperdirühma koosseisulist piisavust.

KeHJS § 201 lg 1 alusel küsitakse keskkonnamõju hindamise aruande kohta asjaomaste asutuste seisukohta nimetatud seaduse §-s 151 sätestatud korras.

KeHJS § 22 lg 3 kohaselt asjaomane asutus, lähtudes oma pädevusvaldkonnast, kooskõlastab või jätab kooskõlastamata keskkonnamõju hindamise aruande 30 päeva jooksul aruande saamisest arvates.

KeHJS § 361 lg 1 alusel enne nimetatud seaduse § 37 kohast keskkonnamõju strateegilise hindamise programmi avalikustamist peab strateegilise planeerimisdokumendi koostamise korraldaja küsima programmi sisu kohta seisukohta kõikidelt asjaomastelt asutustelt.

KeHJS § 361 lg 4 kohaselt esitab asjaomane asutus strateegilise planeerimisdokumendi koostamise korraldajale 30 päeva jooksul keskkonnamõju strateegilise hindamise programmi saamisest arvates programmi kohta oma pädevusvaldkonnast lähtudes seisukoha, sealhulgas hinnangu programmi asjakohasuse ja piisavuse kohta. Dokumentatsiooni läbivaatamisel peab asutus kontrollima ka eksperdirühma koosseisulist piisavust.

KeHJS § 401 lg 1 alusel küsitakse keskkonnamõju strateegilise hindamise aruande kohta asjaomaste asutuste seisukohta nimetatud seaduse §-s 361 sätestatud korras.

KeHJS § 42 lg 3 kohaselt asjaomane asutus, lähtudes oma pädevusvaldkonnast, kooskõlastab või jätab kooskõlastamata keskkonnamõju strateegilise hindamise aruande 30 päeva jooksul aruande saamisest arvates.

Antud määruse eelnõu eesmärk on delegeerida Saarde Vallavalitsusele KeHJS-is kohaliku omavalitsuse üksusele pandud järgmised ülesanded: seisukoha andminekeskkonnamõju eelhinnangu ja keskkonnamõju hindamise (edaspidi KMH) algatamise või algatamata jätmise otsuse eelnõu kohta, KMHprogrammi ja aruande kohta, aruande kooskõlastamine või kooskõlastamata jätmine; seisukoha andminekeskkonnamõjustrateegilise hindamise programmi ja keskkonnamõju strateegilise hindamise aruande kohta, aruande kooskõlastamine või kooskõlastamata jätmine.

KeHJS kohaselt peab asjaomane asutus esitama oma seisukoha 30 päeva jooksul vastava dokumendi saamisest arvates. Volikogu istung toimub üks kord kuus, mistõttu tuleb üldjuhul taotleda menetlustähtaja pikendamist. Eeltoodust tulenevalt tehakse ettepanek delegeerida KeHJS sisalduvad eelnõus toodud ülesanded vallavalitsusele.

**Määruse jõustumine**

Määrus jõustub kolmandal päeval pärast Riigi Teatajas avaldamist.

Eelnõu algataja: vallavalitsus

Eelnõu ja seletuskirja koostajad: vallasekretär, keskkonna- ja heakorraspetsialist

07.01.2020